વેબસાઇટના સંચાલનનો તમામ ખર્ચ અનિલ પોતે જ ઉઠાવે છે. લોકો તરફથી મળેલા સારા પ્રતિભાવ પછી તેમણે ‘ પોઝિટિવ સાથી’ નામની એક સંસ્થા પણ બનાવી છે, જે HIV પીડિત લોકોને એકબીજા સાથે મળાવવાનું કામ કરે છે. આ માટે તેઓ સમયાંતરે પુણે, મુંબઈ, સાંગલી, શોલાપુર જેવાં જુદાં જુદાં શહેરોમાં સંમેલનનું પણ આયોજન કરે છે, જ્યાં HIVગ્રસ્ત લોકો આમને સામને બેસીને લગ્નની વાત કરે છે. અત્યાર સુધીમાં તેઓ આશરે 20 આવાં સંમેલનો આયોજિત કરી ચૂક્યા છે. કેટલાંક સંમેલનોમાં તો બસો-અઢીસો HIV પીડિતોએ ભાગ લીધો છે.